Il-Kap tal-Partit Nazzjonalista Dr Simon Busuttil flimkien mal-Viċi Kapijiet Dr Mario De Marco u Dr Beppe Fenech Adami għadhom kif żaru s-sala tal-għadd tal-voti fin-Naxxar fejn iltaqgħu mal-Aġenti tal-Partiti. Il-Viċi Prim Ministru Mario De Marco qal li l-Partit Nazzjonalista żamm ir-riżultat li kellu ħames snin ilu. Qal li l-poplu għadu jqis ir-riżultat tal-elezzjoni ġenerali li għaddiet u konna qed nitkellmu lingwa li konna qed nappella għal core vote tal-partit. Iridu nirrikonxxu li apparti n-nies li tradizzjonalment dejjem ivvotaw lill-PN hemm grupp ieħor ta’ nies li l-Partit jrid jwassal il-messaġġ tiegħu lil dawn in-nies. Hemm setturi tal-popolazzjoni li l-messaġġ tagħna għad irridu nilħquhom u din se tkun l-isfida għall-PN. Qal li rridu nħarsu kif se nkabbru l-maġġoranza tagħna billi l-messaġġ tagħna jappella aktar għalihom. Qal li kien kmieni wisq biex in-nies jirrealizzaw bin-nuqqasijiet tal-Partit Laburista. Min-naħa tiegħu, il-Viċi Kap Nazzjonalista qal li ma jaħsibx li l-PN kellu kampanja negattiva.